cyanic-selkie/wikianc huggingface dataset:
Φιλελεύθερη–Εθνική Συμμαχία
Αυτά τα δύο κόμματα σχηματίζουν τη συμμαχία τόσο στην κυβέρνηση όσο και στην αντιπολίτευση σε ομοσπονδιακό επίπεδο και σε ορισμένες πολιτείες. Είναι μια επίσημη συμμαχία σε κρατικό επίπεδο στη Νέα Νότια Ουαλία και τη Βικτώρια, ενώ είναι άτυπη στη Δυτική Αυστραλία και ανύπαρκτη στη Νότια Αυστραλία, την Τασμανία και την Επικράτεια Αυστραλιανής Πρωτεύουσας. Στο Κουίνσλαντ, τα δύο κόμματα συγχωνεύθηκαν το 2008 για να γίνουν το Φιλελεύθερο Εθνικό Κόμμα, ενώ στη Βόρεια Επικράτεια τα δύο κόμματα υπήρξαν μόνο ως Φιλελεύθερο Κόμμα Χώρας.
Όταν ο Συνασπισμός σχηματίζει κυβέρνηση ομοσπονδιακά, ο αρχηγός του Φιλελεύθερου Κόμματος γίνεται Πρωθυπουργός, ενώ ο ηγέτης του Εθνικού Κόμματος γίνεται Αντιπρόεδρος της Κυβέρνησης.
Ο σημερινός ομοσπονδιακός ηγέτης της Συμμαχίας είναι ο Πίτερ Ντάτον, ο οποίος είναι ο ηγέτης του Φιλελεύθερου Κόμματος και του Αρχηγού της Αντιπολίτευσης, και ο Αναπληρωτής Αρχηγός είναι ο Ντέιβιντ Λίτλπρουντ, ο οποίος είναι ο ηγέτης του Εθνικού Κόμματος.
Παραπομπές
Κατηγορία:Πολιτικά κόμματα στην Αυστραλία
Πιερ Κιουρί
Ο Πιερ Κιουρί (15 Μαΐου 1859 – 19 Απριλίου 1906) ήταν Γάλλος φυσικός, ο οποίος ασχολήθηκε με την κρυσταλλογραφία, τον μαγνητισμό και την ραδιενέργεια. Το 1903 πήρε το Νόμπελ Φυσικής μαζί με τη σύζυγό του Μαρία Κιουρί και τον Ανρί Μπεκερέλ «για τις έρευνές τους πάνω στα φαινόμενα ακτινοβολίας που ανακάλυψε ο Ανρί Μπεκερέλ».
Τα πρώτα χρόνια
Ο Πιερ γεννήθηκε στο Παρίσι και εκπαιδεύτηκε από τον πατέρα του. Σε νεαρή ηλικία έδειξε ιδιαίτερη κλίση στα μαθηματικά και στη γεωμετρία. Στην ηλικία των 18 ετών είχε ήδη ολοκληρώσει σπουδές στο αντίστοιχο επίπεδο του πτυχίου. Δεν συνέχισε όμως αμέσως για το διδακτορικό εξαιτίας της έλλειψης χρημάτων.
Το 1880 μαζί με τον αδελφό του Ζακ έδειξε ότι μπορεί να παραχθεί ηλεκτρική τάση σε κρυστάλλους που τους ασκείται πίεση, ένα φαινόμενο που ονομάστηκε πιεζοηλεκτρικό. Σύντομα έδειξε και το αντίστροφο φαινόμενο, κατά το οποίο κρύσταλλοι παραμορφώνονται όταν υποβληθούν σε ηλεκτρικά πεδία, το οποίο χρησιμοποιείται ευρέως πλέον στην σύγχρονη ηλεκτρονική τεχνολογία στους κρυσταλλικούς ταλαντωτές.
Έρευνα
Ο Πιερ Κιουρί έγινε διάσημος αρχικά για την έρευνά του πάνω στον μαγνητισμό. Μελέτησε τον παραμαγνητισμό, τον διαμαγνητισμό και τον σιδηρομαγνητισμό για τη διδακτορική του διατριβή και ανακάλυψε την επίδραση της θερμοκρασίας στον παραμαγνητισμό, διατυπώνοντας έναν σημαντικό νόμο, που σήμερα είναι γνωστός ως Νόμος του Κιουρί. Η σταθερά που εισάγεται από αυτόν τον νόμο είναι επίσης γνωστής σταθερά του Κιουρί. Ανακάλυψε επίσης ότι τα σιδηρομαγνητικά υλικά έχουν μία κρίσιμη θερμοκρασία πάνω από την οποία χάνουν τις σιδηρομαγνητικές τους ιδιότητες. Η θερμοκρασία αυτή σήμερα ονομάζεται σημείο Κιουρί.
Ο Κιουρί δούλεψε επίσης με τη σύζυγό του Μαρία Κιουρί πάνω στην απομόνωση των στοιχείων ράδιο και πολώνιο. Αυτοί ήταν οι πρώτοι που εισήγαγαν τον όρο ραδιενέργεια και υπήρξαν από τους πρωτοπόρους στην μελέτη της. Ερεύνησαν τα είδη ακτινοβολίας που εκπέμπονται από ραδιενεργές ουσίες και τις χώρισαν σε ακτινοβολία α, β και γ. Η μονάδα μέτρησης ραδιενέργειας, το Κιουρί, φέρει το όνομά τους.
Προσωπική ζωή
Ο Κιουρί νυμφεύθηκε την Πολωνή φυσικό Μαρία Σκουοντόφσκα, που έγινε γνωστή μετά τον γάμο της ως Μαρία Κιουρί. Η κόρη τους Ιρέν Ζολιό-Κιουρί και ο σύζυγός της Φρεντερίκ Ζολιό-Κιουρί ακολούθησαν την ίδια καριέρα και βραβεύτηκαν με Νόμπελ Χημείας το 1935 για την σύνθεση νέων ραδιενεργών στοιχείων. Η άλλη κόρη τους Εβ έγραψε μία βιογραφία για την μητέρα τους. Επίσης η εγγονή τους Ελέν έγινε πυρηνικός φυσικός και ο εγγονός τους Πιερ-Ζολιό βιοχημικός.
Ο Πιερ Κιουρί πέθανε τον Απρίλιο του 1906, όταν ενώ διέσχιζε το δρόμο, χτυπήθηκε από μια άμαξα.
Εξωτερικοί σύνδεσμοι
Κατηγορία:Γάλλοι φυσικοί Κατηγορία:Γάλλοι χημικοί Κατηγορία:Βραβευμένοι με Νόμπελ Φυσικής Κατηγορία:Γάλλοι νομπελίστες Κατηγορία:Χημικοί του 19ου αιώνα Κατηγορία:Φυσικοί του 19ου αιώνα
Προληπτικό ημερολόγιο
Μια δεδομένη ημερομηνία λέμε ότι ορίζεται με βάση το προληπτικό ημερολόγιο, όταν η ημερομηνία βρίσκεται χρονικά παλαιότερα από την εγκαθίδρυση του ημερολογίου, και υπολογίζεται εκ των υστέρων με επέκταση των κανόνων του ημερολογίου προς το παρελθόν.
Κατηγορία:Ημερολόγια
Βουαντίσουαφ Στσεμίνσκι
δεξιά|μικρογραφία| Νεοπλαστικό Δωμάτιο όπως ανακατασκευάστηκε το 1960 από τον Μπολέσουαφ Ούτκιν, έναν από τους μαθητές του Στσεμίνσκι. Ο Βουαντίσουαφ Στσεμίνσκι (πολωνικά: Władysław Strzemiński, λευκορωσικά: Уладыслаў Страмінскі) (21 Νοεμβρίου 1893, Μινσκ – 26 Δεκεμβρίου 1952, Λοτζ) ήταν διεθνούς φήμης Πολωνός αβάν-γκαρντ ζωγράφος.
Ζωή και έργο
Το 1914, ο Στσεμίνσκι αποφοίτησε από τη Στρατιωτική Σχολή Πολιτικών Μηχανικών. Κατά τη διάρκεια του Α΄ Παγκοσμίου Πολέμου υπηρέτησε ως ανθυπολοχαγός στο Οχυρό του Οσόβιετς. Το 1916 τραυματίστηκε βαριά σε μάχη. Το 1920 παντρεύτηκε την Καταζίνα Κόμπρο.
Το 1922 μετακόμισε στο Βίλνο (τώρα Βίλνιους) και τον επόμενο χρόνο υποστήριξε τον Βιτάουτας Καιριούκστις στη δημιουργία της πρώτης αβάν-γκαρντ έκθεσης τέχνης σε αυτό που είναι σήμερα το έδαφος της Λιθουανίας (τότε υπό την πολωνική κυριαρχία).
Το Νοέμβριο του 1923 μετακόμισε στη Βαρσοβία, όπου με τον Χένρικ Μπέρλεβι ίδρυσαν την κονστρουκτιβιστική ομάδα Blok.
Κατά τη δεκαετία του 1920 διατύπωσε τη θεωρία του για τον Ουνισμό (Unizm στα πολωνικά). Οι ουνιστικοί πίνακές του ενέπνευσαν τις ουνιστικές μουσικές συνθέσεις του Πολωνού συνθέτη Ζίγκμουντ Κράουζε. Είναι συγγραφέας ενός επαναστατικού βιβλίου με τίτλο «Η θεωρία της όρασης». Ήταν συνδημιουργός της μοναδικής πρωτοποριακής συλλογής έργων τέχνης στο Λοτζ που συγκεντρώθηκε χάρη στον ενθουσιασμό των μελών της ομάδας «a.r.» όπως οι Καταζίνα Κόμπρο και Χένρικ Σταζέφσκι (καλλιτέχνες) και οι Γιούλιαν Πσίμπος και Γιαν Μπζενκόφσκι (ποιητές).
Στο μεταπολεμικό Λοτζ ήταν εκπαιδευτής στην Ανώτατη Σχολή Πλαστικών Τεχνών και Σχεδίου. Δημιούργησε το Νεοπλαστικό Δωμάτιο στο Μουσείο Τέχνης του Λοτζ, όπου μία από τους μαθητές του ήταν η Χαλίνα Οουομούτσκι, επιζήσασα από τα ναζιστικά στρατόπεδα συγκέντρωσης. Το Νεοπλαστικό Δωμάτιο του εγκαταστάθηκε στο Μουσείο Τέχνης του Λοτζ το 1948, αλλά αφαιρέθηκε το 1950, καθώς δεν ταίριαζε με την αισθητική του σοσιαλιστικού ρεαλισμού που επέβαλε ο Βουοντζίμιες Σοκόρσκι, ο Υπουργός Πολιτισμού του Πολωνικού Κόμματος Ενωμένων Εργατών.
Σε ταινία
Είναι το θέμα του Afterimage (2016), της τελευταίας ταινίας του Άντζεϊ Βάιντα.
Κάλι Γιούγκα
Το Κάλι Γιούγκα (κυριολεκτικά "Εποχή του Κάλι" ή "Εποχή της φαυλότητας") είναι ένα από τα τέσσερα στάδια της ανάπτυξης από τα οποία διέρχεται ο κόσμος, ως μέρος του κύκλου των Γιούγκα κατά τις Ινδουιστικές γραφές. Τα άλλα τρία είναι: Σατύα Γιούγκα, Τρέτα Γιούγκα και Ντβαπάρα Γιούγκα. Κατά το Σουρύα Σιντάντα, μια αστρονομική πραγματεία που αποτελεί τη βάση για όλα τα Ινδουιστικά και τα Βουδιστικά ημερολόγια, το Κάλι Γιούγκα ξεκίνησε τα μεσάνυχτα στις 18 Φεβρουαρίου του 3102 π.Χ. σύμφωνα με το προληπτικό Ιουλιανό ημερολόγιο ή στις 14 Ιανουαρίου του 3102 π.Χ. κατά το προληπτικό Γρηγοριανό Ημερολόγιο. Θεωρείται επίσης από πολλούς Ινδουιστές ότι είναι η στιγμή που ο Κρίσνα έφυγε για την κατοικία του. Το Κάλι Γιούγκα θεωρείται παραδοσιακά ότι διαρκεί 432.000 χρόνια. Το Κάλι Γιούγκα αναγνωρίζεται ακόμη και αναφέρεται από τον Σιχισμό στο Γκουρού Γκράνθ Σαχίμπ.
Οι περισσότερες ερμηνείες των Ινδουιστικών γραφών πιστεύουν ότι η Γη είναι ήδη στο Κάλι Γιούγκα, ενώ άλλοι πιστεύουν ότι η Γη βρίσκεται τώρα στην αρχή του Ντβαπάρα Γιούγκα. Οι Ινδουιστές πιστεύουν ότι ο ανθρώπινος πολιτισμός εκφυλίζεται πνευματικά καθ' όλη τη διάρκεια του Κάλι Γιούγκα. Αναφέρεται ως η Σκοτεινή Περίοδος, κυρίως γιατί οι άνθρωποι βρίσκονται όσο πιο μακριά είναι δυνατό από τον Θεό. Η παρακάτω περιγραφή του Κάλι Γιούγκα είναι μια ένδειξη της ερμηνευτικής του σημασίας για τη σύγχρονη ύπαρξη.
Ο Ινδουισμός γενικά παρομοιάζει την ηθική με ένα ταύρο που λέγεται Ντάρμα. Στο Σατιά Γιούγκα, το πρώτο στάδιο ανάπτυξης, ο ταύρος είχε τέσσερα πόδια, και σε κάθε εποχή η ηθική μειώνεται κατά ένα τέταρτο. Ως την εποχή της Κάλι, η ηθική θα έχει μειωθεί στο ένα τέταρτο σε σχέση με τη χρυσή περίοδο. Επομένως, ο ταύρος θα έχει μόνο ένα πόδι, και η ηθική θα υστερεί στους ανθρώπους.
Το Κάλι Γιούγκα συνδέεται με τον δαίμονα της αποκάλυψης Κάλι, ο οποίος δεν πρέπει να συγχέεται με τη θεά Κάλι, καθώς αυτές είναι διαφορετικές λέξεις στη Σανσκριτική γλώσσα. Το "Κάλι" στο Κάλι Γιούγκα σημαίνει "διαμάχη, διχόνοια, διένεξη ή ανταγωνισμός," ενώ η Θεά "Καάλι" σημαίνει "χρόνος".
Παραπομπές
Κατηγορία:Ινδουισμός
Γουότφορντ ΦΚ
Η Γουότφορντ ΦΚ (αγγλικά: Watford F.C.) είναι επαγγελματική ποδοσφαιρική ομάδα με έδρα την πόλη Γουότφορντ στην περιοχή Χέρτφορντσαϊρ της Αγγλίας. Αγωνίζεται στην Πρέμιερ Λιγκ. Η ομάδα ιδρύθηκε το 1881 και το προσωνύμιο της ομάδας είναι σφήκες εξαιτίας της κίτρινης και μαύρης στολής της ομάδας. Η Γουότφορντ είναι σε κόντρα με τη γειτονική Λούτον Τάουν.
Γήπεδο
Η Γουότφορντ Ρόβερς και η διάδοχός της Γουέστ Χάρτφορντσάιρ έπαιξαν σε αρκετά γήπεδα στην διάρκεια των πρώτων χρόνων ιστορίας τους, συμπεριλαμβανόμενων των Κασσιόμπερι Παρκ, Βίκαρεϊτζ Μίντοου, και του Ρόουζ & Κράουν πιτς στην Μάρκετ Στριτ του Γουότφορντ. Το 1898, η νεοδημιούργητη Γουότφορντ Π.Σ. μετακόμισε σε έναν χώρο στην Κάσσιο Ρόουντ. Ωστόσο, η ιδιοκτήτρια του χώρου που υποστήριζε την προσπάθεια του συλλόγου να βρει μια νέα μόνιμη έδρα βοήθησε την ομάδα το 1922 να μετακομίσει στο τωρινό της γήπεδο το Βίκαρεϊτζ Ρόουντ. Ο χώρος ανήκε στην Μπένσκινς Μπριούγουερυ, και η ομάδα τον νοίκιαζε μέχρι και το 2001, όταν επιδίωξε να περάσει ο χώρος ολοκληρωτικά στην κατοχή του. Ωστόσο, η οικονομική κατάσταση της ομάδας χειροτέρευσε μετά από αυτή την αγορά, με αποτέλεσμα το 2002 η Γουότφορντ να πουλήσει τον χώρο για 6 εκατομμύρια λίρες, σε μια συμφωνία που επέτρεπε στην Γουότφορντ να αγοράσει ξανά το γήπεδο για 7 εκατομμύρια λίρες στο μέλλον. Η Γουότφορντ έκανε χρήση αυτού του όρου το 2004. Από την αρχή της σεζόν 1997–98, η Γουότφορντ μοιράζεται το Βίκαρεϊτζ Ρόουντ με την ομάδα ράγκμπι Σάρασινς ΦΚ.
Επέκταση Σταδίου – Και οι 4 γωνίες του γηπέδου θα επεκταθούν προς τα μέσα, και όταν κατασκευαστεί η νέα ανατολική κερκίδα, η χωρητικότητα θα βρίσκεται περίπου στις 23 με 26.000 θέσεις. Η νέα φυσούνα θα βρίσκεται στη νοτιοδυτική γωνία, ανάμεσα στην κερκίδα Ρούκερυ και στην κερκίδα Ράους. Ένα ξενοδοχείο θα βρίσκεται κοντά στην κερκίδα Ράους και ένα έμβλημα της Γουότφορντ πάνω από την κερκίδα Ρούκερυ κοιτάζοντας προς το Νότιο Γουότφορντ και το Γενικό Νοσοκομείο. Τον Ιούλιο του 2011 νέα καθίσματα τοποθετήθηκαν, κάνοντας το γήπεδο να μοιάζει πιο λαμπερό. Θα τοποθετηθεί επίσης νέος χλοοτάπητας στο τέλος της σεζόν 11/12. Η Νοτιοδυτική Γωνία θα έχει ολοκληρωθεί τον Οκτώβριο του 2011 και η Ανατολική Κερκίδα θα ξεκινήσει όταν θα έχει ολοκληρωθεί η Νοτιοδυτική. Ο πρόεδρος της Γουότφορντ έχει εκφράσει την επιθυμία του και την ελπίδα του ότι το γήπεδο θα έχει ολοκληρωθεί με την έναρξη της σεζόν 2012-13. Για το ξενοδοχείο πρέπει πρώτα να γίνει ο σχεδιασμός του και να δοθεί ένα χρονοδιάγραμμα κατασκευής του.
Εξωτερικοί σύνδεσμοι
Κατηγορία:Αθλητικοί σύλλογοι Αγγλίας Κατηγορία:Ιδρύσεις αθλητικών συλλόγων το 1881 Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1881
Σαλέιγ
Το Σαλέιγ (γαλλικά: Saleilles, καταλανικά: Salelles) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Monster (τραγούδι, Μάικλ Τζάκσον)
Το Monster είναι τραγούδι του Μάικλ Τζάκσον, σε συνεργασία με τον 50 Cent, το οποίο κυκλοφόρησε στο πρώτο μετά θάνατον άλμπουμ του καλλιτέχνη, Michael. Το τραγούδι γράφθηκε από τους Μάικλ Τζάκσον, Έντι Κάσκιο, Τζέιμς Πόρτε, και οι ραπ στίχοι γράφθηκαν από τον Κάρτις Τζάκσον. Μαζί με το Breaking News και το Keep Your Head Up, το τραγούδι ηχογραφήθηκε στη βάση των Πόρτε/Κάσκιο, το 2007. Αυτά τα κομμάτια ήταν αμφιλεγόμενα, με μερικούς θαυμαστές και συγγενείς του Τζάκσον να αμφισβητούν την αυθεντικότητα του. Το Monster είχε μικρή επιτυχία, φθάνοντας στις τελευταίες θέσεις των τσάρτ του Ηνωμένου Βασιλείου χάρη στο digital download.
Προϊστορία και κυκλοφορία
Το Monster γράφθηκε από τους Μάικλ Τζάκσον, Έντι Κάσκιο, Τζέιμς Πόρτε, ενώ οι ραπ στίχοι του γράφθηκαν από τον Κάρτις Τζάκσον. Ο Τζάκσον ηχογράφησε το τραγούδι το 2007, όταν κατοικούσε μαζί με την οικογένεια Κάσκιο στο Νιού Τζέρσεϊ. Τα άλλα κομμάτια που ηχογραφήθηκαν εκείνη την περίοδο συμπεριλαμβάνουν τα Breaking News και Keep Your Head Up, τα οποία επίσης συμπεριλήφθηκαν στο άλμπουμ Michael. Ο 50 Cent δεν ηχογράφησε το κομμάτι με τον Τζάκσον, όταν αυτός ήταν ζωντανός. Μετά την είδηση του θανάτου του καλλιτέχνη, έλαβε ένα τηλεφώνημα να έρθει στο στούντιο και να εκτελέσει το δικό του μερίδιο στο κομμάτι. Καθώς ήταν στο στούντιο, ο ράπερ συνεργάστηκε με τον παραγωγό Τέντι Ρίλεϊ. Το τραγούδι κυκλοφόρησε επίσημα στο άλμπουμ Michael στις 10 Δεκεμβρίου 2010.
Κριτικές
Το Monster έλαβε κυρίως αρνητικές κριτικές. Ο Χιού Τζόουνς, της Slant Magazine είπε ότι το «τραγούδι πέφτει κάτω λόγω του αχρείαστου ραπ από τον 50 Cent». Ο Αλέξης Πετρίδης, της The Guardian, είπε ότι το τραγούδι ήταν μια «άμορφη προσπάθεια να αναδημιουργήσει την ατμόσφαιρα του ομώνυμου κομματιού του άλμπουμ Thriller». Ο Γκέγκ Κοτ, από την Chicago Tribune, είπε ότι το τραγούδι «πήρε ένα ατυχές θέμα στην τελευταία ημέρα εργασίας του Τζάκσον όπως είναι η θυματοποίηση του καλλιτέχνη στα χέρια των μέσων μαζικής ενημέρωσης».
Αντιθέσεις για την αυθεντικότητα
Η αυθεντικότητα του Monster έχει αμφισβητηθεί. Οι αμφισβητήσεις για το αν τα φωνητικά ανήκουν στον Τζάκσον έχουν αυξηθεί, κυρίως από την Κάθριν Τζάκσον, από τα δύο μεγαλύτερα παιδιά του Τζάκσον καθώς και από πολλούς θαυμαστές του καλλιτέχνη. Ο αδερφός του, Ράντι Τζάκσον, δημοσίευσε πολλά μηνύματα για το άλμπουμ στη σελίδα του στο Twitter δηλώνοντας ότι τα μέλη της οικογένειας δεν είχαν την άδεια να μπούν στο στούντιο κατά τη διάρκεια της ολοκλήρωσης του άλμπουμ. Σύμφωνα με τον Ράντι, όταν ο μηχανικός Τέντι Ρίλεϊ του έπαιξε μερικά από τα κομμάτια, «του είπα αμέσως ότι δεν ήταν η φωνή του [Μάικλ]». Σε ανακοίνωση της, η Sony Music Group ανάφερε ότι «έχει απόλυτη εμπιστοσύνη στα αποτελέσματα της έρευνας της, καθώς και στις αναφορές αυτών που ήταν στο στούντιο με τον Μάικλ, ότι τα φωνητικά στο νέο άλμπουμ ανήκουν στον Μάικλ». Ο παραγωγός Τέντι Ρίλεϊ και ο Φράνκ Ντιλέο στήριξαν τους ισχυρισμούς της Sony ότι το τραγούδι είναι αυθεντικό. Ο Τέντι Ρίλεϊ, ο οποίος εργάστηκε στα κομμάτια Hollywood Tonight, Monster και Breaking News, ισχυρίστηκε ότι «έπρεπε να είχε κάνει περισσότερη επεξεργασία στη φωνή, και για αυτό οι άνθρωποι απορούν για την αυθεντικότητα της φωνής». Ο Ρίλεϊ επίσης ισχυρίστηκε ότι «με το Melodyne επεξεργαστήκαμε μερικά σημεία στον ήχο, για αυτό και μερικά από τα βιμπράτο ακούγονται λίγο μακριά, ή επεξεργασμένα, ή υπερεπεξεργασμένα. Απολογούμαστε πραγματικά για αυτό, αλλά αυτό που ακούτε είναι ο αληθινός Μάικλ Τζάκσον».
Παραπομπές
κατηγορία:Τραγούδια του Μάικλ Τζάκσον
Βαχός Λακωνίας
Ο Βαχός είναι ορεινό χωριό της Μάνης με 126 κατοίκους. Απέχει 7,25 χλμ. από την Αρεόπολη και αποτελεί Δημοτικό Διαμέρισμα του Δήμου Οιτύλου. Είναι χτισμένος σε υψόμετρο 305 μέτρων.
Παραπομπές
Κατηγορία:Χωριά του νομού Λακωνίας Κατηγορία:Μάνη
Υπολογίσιμη συνάρτηση
Υπολογίσιμες συναρτήσεις είναι τα βασικά αντικείμενα μελέτης στη θεωρία υπολογισιμότητας. Υπολογίσιμες συναρτήσεις είναι η τυποποιημένη αναλογική της διαισθητικής ιδέας του αλγορίθμου, με την έννοια ότι μια συνάρτηση είναι υπολογίσιμη αν υπάρχει ένας αλγόριθμος που μπορεί να κάνει τη δουλειά της συνάρτησης, δηλαδή με δεδομένο εισόδου το πεδίο ορισμού της συνάρτησης να μπορεί να επιστρέψει το αντίστοιχο της παραγωγής. Υπολογίσιμες συναρτήσεις χρησιμοποιούνται για να συζητήσουν υπολογισιμότητα, χωρίς να αναφέρονται σε κανένα συγκεκριμένο μοντέλο υπολογισμού όπως παραδείγματος χάρη οι μηχανές Τούρινγκ ή οι μηχανές εγγραφών. Κάθε ορισμός, ωστόσο, πρέπει να κάνει αναφορά σε κάποιο συγκεκριμένο μοντέλο υπολογισμού αλλά ισχύουν οι ορισμοί της απόδοσης της ίδιας κατηγορίας των συναρτήσεων. Συγκεκριμένα μοντέλα υπολογισιμότητας που προκαλούν το σύνολο των υπολογίσιμων συναρτήσεων είναι οι Τούρινγκ-υπολογίσιμες σ υναρτήσεις και οι μ-αναδρομικές συναρτήσεις.
Πριν τον ακριβή ορισμό της υπολογίσιμης συνάρτησης, οι μαθηματικοί συχνά χρησιμοποιούσαν τον άτυπο όρο αποτελεσματικά υπολογίσιμη. Ο όρος αυτός έχει από τότε να ταυτιστεί με τις υπολογίσιμες συναρτήσεις. Σημειώστε ότι η αποτελεσματική υπολογισιμότητα από αυτές τις συναρτήσεις δεν σημαίνει ότι μπορούν να είναι αποτελεσματικά υπολογίσιμες (δηλαδή υπολογίζεται σε εύλογο χρονικό διάστημα). Στην πραγματικότητα, για κάποιες αποτελεσματικά υπολογίσιμες συναρτήσεις μπορεί να αποδειχθεί ότι κάθε αλγόριθμος που τις υπολογίζει θα είναι πολύ αναποτελεσματικός, με την έννοια ότι ο χρόνος εκτέλεσης του αλγορίθμου αυξάνεται εκθετικά (ή ακόμα και υπερεκθετικά) με το μήκος της εισόδου. Τα πεδία της εφικτής υπολογισιμότητας και υπολογιστικής πολυπλοκότητας μελετούν συναρτήσεις που μπορούν να υπολογιστούν αποτελεσματικά.
Σύμφωνα με την Τσερτς–Τούρινγκ διατριβή, υπολογίσιμες συναρτήσεις είναι ακριβώς εκείνες οι συναρτήσεις που μπορούν να υπολογιστούν χρησιμοποιώντας μια συσκευή μηχανικού υπολογισμού με δεδομένο απεριόριστο ποσό χρόνου και χώρου αποθήκευσης. Αντίστοιχα, η διατριβή αυτή ορίζει ότι κάθε συνάρτηση που έχει έναν αλγόριθμο είναι υπολογίσιμη και αντίστροφα. Σημειώστε ότι ένας αλγόριθμος με αυτή την έννοια είναι κατανοητό να είναι μια ακολουθία από βήματα, ένα άτομο με απεριόριστο χρόνο και μια άπειρη προμήθεια από στυλό και χαρτί θα μπορούσε να συμβαδίσει.
Τα αξιώματα Μπλουμ μπορούν να χρησιμοποιηθούν για να ορίσουμε μια αφηρημένη θεωρία υπολογιστικής πολυπλοκότητας για το σύνολο των υπολογίσιμων συναρτήσεων. Στην θεωρία υπολογιστικής πολυπλοκότητας, το πρόβλημα προσδιορισμού της πολυπλοκότητας μίας υπολογίσιμης συνάρτηση είναι γνωστό ως συναρτησιακό πρόβλημα.
Ορισμός
Υπολογισιμότητα μίας συνάρτησης είναι μία άτυπη έννοια. Ένας τρόπος να το περιγράψουμε είναι να πούμε ότι μία συνάρτηση είναι υπολογίσιμη αν η τιμή της μπορεί να ληφθεί από μία αποτελεσματική διαδικασία. Με περισσότερη αυστηρότητα, μία συνάρτηση είναι υπολογίσιμη αν και μόνο αν υπάρχει μία αποτελεσματική διαδικασία, τέτοια ώστε δίνοντας κάθε κ-πλειάδα \mathbf x των φυσικών αριθμών, θα παράγει την τιμή. Σε συμφωνία με τον ορισμό αυτό, το υπόλοιπο αυτού του άρθρου υποθέτει ότι οι υπολογίσιμες συναρτήσεις παίρνουν πεπερασμένα πολλούς φυσικούς αριθμούς ως ορίσματα και παράγουν μια τιμή, η οποία είναι ένας φυσικός αριθμός.
Όπως και παραπάνω σε αυτή την άτυπη περιγραφή, υπάρχουν πολλαπλοί επίσημοι, μαθηματικοί ορισμοί. Η κατηγορία των υπολογίσιμων συναρτήσεων μπορεί να οριστεί με πολλά ισοδύναμα μοντέλα υπολογισμού, συμπεριλαμβανομένων Παρόλο που αυτά τα μοντέλα χρησιμοποιούν διαφορετικές αναπαραστάσεις για τις συναρτήσεις, τις εισόδους και τις εξόδους τους, μεταφράσεις υπάρχουν μεταξύ των δύο μοντέλων, και έτσι κάθε μοντέλο περιγράφει ουσιαστικά το ίδιο σύνολο συναρτήσεων, δίνοντας αφορμή για τη γνώμη ότι η επίσημη υπολογισιμότητα είναι τόσο φυσική και δεν είναι πολύ στενή.
Για παράδειγμα, κάποιος μπορεί να επισημοποιήσει τις υπολογίσιμες συναρτήσεις ως μ-αναδρομικές συναρτήσεις, οι οποίες είναι μερικές συναρτήσεις που λαμβάνουν πεπερασμένες πλειάδες των φυσικών αριθμών και να επιστρέφουν έναν φυσικό αριθμό (όπως παραπάνω). Είναι η μικρότερη κατηγορία των μερικών συναρτήσεων που περιλαμβάνει τις σταθερές, διαδοχικές και προβεβλημένες συναρτήσεις, και είναι κλειστή κάτω από τη σύνθεση, την πρωτόγονη αναδρομή, και τον μ χειριστή.
Αντίστοιχα, οι υπολογίσιμες συναρτήσεις μπορούν να επισημοποιηθούν ως συναρτήσεις που μπορούν να υπολογιστούν από μία εξειδανικευμένη υπολογιστική μηχανή, όπως μια μηχανή Turing ή μηχανή εγγραφών. Τυπικά μιλώντας, μία μερική συνάρτηση  μπορεί να υπολογιστεί, αν και μόνο αν υπάρχει ένα πρόγραμμα υπολογιστή με τις ακόλουθες ιδιότητες:
Χαρακτηριστικά υπολογίσιμων συναρτήσεων
Ο Enderton [1977] δίνει τα ακόλουθα χαρακτηριστικά της διαδικασίας για τον υπολογισμό μίας υπολογίσιμης συνάρτησης, παρόμοιοι χαρακτηρισμοί έχουν δοθεί από τους Turing [1936], Rogers [1967], και άλλους. Έτσι κάθε υπολογίσιμη συνάρτηση πρέπει να έχει ένα πεπερασμένο πρόγραμμα το οποίο να περιγράφει ακριβώς το πώς η συνάρτηση είναι να υπολογιστεί. Είναι δυνατόν να υπολογίσουμε τη συνάρτηση μόνο μετά από τις οδηγίες. Εικασίες ή ειδική γνώση δεν είναι απαραίτητα. Διαισθητικά, η διαδικασία προχωρά βήμα-βήμα, με έναν ειδικό κανόνα για την κάλυψη του τι πρέπει να κάνουμε σε κάθε βήμα του υπολογισμού. Μόνο πολλά πεπερασμένα βήματα μπορούν να πραγματοποιηθούν προτού η τιμή της συνάρτησης επιστραφεί. Έτσι, αν μία τιμή για το f(x) έχει βρεθεί ποτέ, πρέπει να είναι η σωστή τιμή. Δεν είναι απαραίτητο για τον υπολογιστικό πράκτορα να διακρίνει σωστά αποτελέσματα από τα λανθασμένα, επειδή η διαδικασία είναι πάντα σωστή, όταν παράγει ένα αποτέλεσμα.
Το πεδίο της υπολογιστικής πολυπλοκότητας μελέτα συναρτήσεις με καθορισμένα όρια σχετικά με το χρόνο και/ή τον χώρο που επιτρέπεται σε έναν επιτυχημένο υπολογισμό.
Υπολογίσιμα σύνολα και σχέσεις
Ένα σύνολο των φυσικών αριθμών ονομάζεται υπολογισίμως αριθμήσιμο (συνώνυμα: αναδρομικά αριθμήσιμο, semidecidable) αν υπάρχει μία υπολογίσιμη συνάρτηση   τέτοια ώστε για κάθε αριθμό , το  ορίζεται αν και μόνο αν το  ανήκει στο σύνολο. Έτσι, ένα σύνολο είναι υπολογισίμως αριθμήσιμο αν και μόνο αν ανήκει στο πεδίο ορισμού κάποιας υπολογίσιμης συνάρτησης. Η λέξη αριθμήσιμο χρησιμοποιείται γιατί τα ακόλουθα είναι ισοδύναμα για ένα μη-κενό υποσύνολο των φυσικών αριθμών: Εάν ένα σύνολο είναι το εύρος της συνάρτησης  , τότε η συνάρτηση μπορεί να θεωρηθεί ως μια απαρίθμηση του , επειδή η λίστα   θα περιλαμβάνει κάθε στοιχείο του.
Επειδή κάθε πεπερασμένη σχέση για τους φυσικούς αριθμούς μπορεί να προσδιοριστεί με ένα αντίστοιχο σύνολο των πεπερασμένων ακολουθιών φυσικών αριθμών, οι έννοιες της υπολογίσιμης συνάρτησης και υπολογισίμως αριθμήσιμης σχέσης μπορούν να οριστούν από τα ανάλογά τους, για τα σύνολα.
Επίσημες γλώσσες
Στη θεωρία υπολογισιμότητας στην επιστήμη των υπολογιστών, είναι κοινό κάποιος να εξετάσει επίσημες γλώσσες. Ένα αλφάβητο είναι ένα αυθαίρετο σύνολο. Μια λέξη σε ένα αλφάβητο είναι μια πεπερασμένη ακολουθία συμβόλων από το αλφάβητο, το ίδιο σύμβολο μπορεί να χρησιμοποιηθεί περισσότερο από μία φορά. Για παράδειγμα, δυαδικές συμβολοσειρές είναι ακριβώς οι λέξεις του αλφαβήτου. Μια γλώσσα είναι ένα υποσύνολο της συλλογής όλων των λέξεων σε ένα σταθερό αλφάβητο. Για παράδειγμα, η συλλογή όλων των δυαδικών συμβολοσειρών που περιέχουν ακριβώς 3 λέξεις είναι μια γλώσσα πέρα από το δυαδικό αλφάβητο.
Μια βασική ιδιότητα μίας επίσημης γλώσσας είναι το επίπεδο δυσκολίας που απαιτείται για να αποφασιστεί εάν μία συγκεκριμένη λέξη ανήκει στη γλώσσα. Κάποιο σύστημα κωδικοποίησης πρέπει να αναπτυχθεί για να επιτρέψει σε μία υπολογίσιμη συνάρτηση να πάρει μία αυθαίρετη λέξη της γλώσσας ως εισαγωγή. Αυτό συνήθως θεωρείται ρουτίνα. Μία γλώσσα λέγεται υπολογίσιμη (συνώνυμα: αναδρομική, αποφάνσιμη) αν υπάρχει μία υπολογίσιμη συνάρτηση   τέτοια ώστε για κάθε λέξη   από το αλφάβητο, ισχύει   αν η λέξη ανήκει στη γλώσσα και   αν η λέξη δεν ανήκει στη γλώσσα. Έτσι, μία γλώσσα είναι υπολογίσιμη σε περίπτωση που υπάρχει μία διαδικασία που είναι σε θέση να επιβεβαιώσει σωστά αν αυθαίρετες λέξεις ανήκουν στη γλώσσα.
Μία γλώσσα είναι υπολογισίμως αριθμήσιμη (συνώνυμα: αναδρομικά αριθμήσιμη, semidecidable) αν υπάρχει μία υπολογίσιμη συνάρτηση   τέτοια ώστε το   να ορίζεται αν και μόνο αν η λέξη  ανήκει στη γλώσσα. Ο όρος αριθμήσιμο έχει την ίδια ετυμολογία όπως τα υπολογισίμως αριθμήσιμα σύνολα των φυσικών αριθμών.
Παραδείγματα
Οι ακόλουθες συναρτήσεις είναι υπολογίσιμες: Αν οι συναρτήσεις f και g είναι υπολογίσιμες, τότε είναι και οι παρακάτω: f + g, f * g, f \circ g αν η f είναι μοναδιαία, μέγιστο(f,g), ελάχιστο(f,g), πρωτεύον όρισμα μεγίστου{y ≤ f(x)} και πολλοί άλλοι συνδυασμοί.
Τα παρακάτω παραδείγματα δείχνουν ότι μία συνάρτηση μπορεί να είναι υπολογίσιμη, αν και δεν είναι γνωστό ποιος αλγόριθμος την υπολογίζει.
Church–Turing διατριβή
Η Τσερτς-Τούρινγκ διατριβή αναφέρει ότι οποιαδήποτε συνάρτηση υπολογισμένη από μία διαδικασία που κατέχει τις τρεις ιδιότητες που αναφέρονται παραπάνω είναι μία υπολογίσιμη συνάρτηση. Επειδή αυτές οι τρεις ιδιότητες δεν αναφέρονται επίσημα, η Τσερτς-Τούρινγκ διατριβή δεν μπορεί να αποδειχθεί. Τα ακόλουθα στοιχεία όμως λαμβάνονται συχνά ως αποδεικτικά στοιχεία για τη διατριβή: Η Τσερτς-Τούρινγκ διατριβή μερικές φορές χρησιμοποιείται σε αποδείξεις για να δικαιολογήσει ότι μία συγκεκριμένη συνάρτηση είναι υπολογίσιμη, δίνοντας μία συγκεκριμένη περιγραφή της διαδικασίας για τον υπολογισμό. Αυτό επιτρέπεται διότι πιστεύεται ότι όλες αυτές οι χρήσεις της διατριβής μπορούν να αφαιρεθούν μέσα από την κουραστική διαδικασία της γραφής μίας επίσημης διαδικασίας για τη συνάρτηση σε κάποιο μοντέλο υπολογισμού.
Μη-υπολογίσιμες συναρτήσεις και άλυτα προβλήματα
Κάθε υπολογίσιμη συνάρτηση έχει μία πεπερασμένη διαδικασία δίνοντας σαφείς, ξεκάθαρες οδηγίες για το πώς να την υπολογίσει. Επιπλέον, αυτή η διαδικασία πρέπει να είναι κωδικοποιημένη στο πεπερασμένο αλφάβητο που χρησιμοποιείται από το υπολογιστικό μοντέλο, υπάρχουν μόνο μετρήσιμα πολλές υπολογίσιμες συναρτήσεις. Για παράδειγμα, οι συναρτήσεις μπορούν να κωδικοποιηθούν χρησιμοποιώντας μια σειρά από bits (το αλφάβητο ).
Οι πραγματικοί αριθμοί είναι αμέτρητοι οπότε οι περισσότεροι πραγματικοί αριθμοί δεν είναι υπολογίσιμοι. Δείτε υπολογίσιμοι αριθμοί. Το σύνολο των πεπερασμένων συναρτήσεων πάνω στους φυσικούς αριθμούς είναι αμέτρητο, οπότε οι περισσότερες δεν είναι υπολογίσιμες. Συγκεκριμένα παραδείγματα τέτοιων συναρτήσεων είναι η Μπιζι Μπιβερ, η πολυπλοκότητα του Κολμογκόροφ, ή οποιαδήποτε συνάρτηση που εξάγει τα ψηφία ενός μη-υπολογίσιμου αριθμού, όπως η σταθερά του Chaitin.
Ομοίως, τα περισσότερα υποσύνολα των φυσικών αριθμών δεν είναι υπολογίσιμα. Το πρόβλημα τερματισμού ήταν το πρώτο τέτοιο σύνολο για να κατασκευαστεί. Το Αναδρομικό πρόβλημα, που προτείνεται από τον David Hilbert, ρώτησε αν υπάρχει μία αποτελεσματική διαδικασία για να προσδιορίσει ποιες μαθηματικές προτάσεις (που κωδικοποιούνται ως φυσικοί αριθμοί) είναι αληθείς. Ο Τούρινγκ και ο Τσερτς ανεξάρτητα έδειξαν στη δεκαετία του 1930 ότι αυτό το σύνολο των φυσικών αριθμών δεν είναι υπολογίσιμο. Σύμφωνα με την Τσερτς-Τούρινγκ διατριβή, δεν υπάρχει αποτελεσματική διαδικασία (αλγόριθμος) που μπορεί να εκτελέσει αυτούς τους υπολογισμούς.
Σχετική υπολογισιμότητα
Η έννοια της υπολογισιμότητας μίας συνάρτησης μπορεί να σχετικοποιείται σε ένα αυθαίρετο σύνολο των φυσικών αριθμών Α. Μια συνάρτηση f ορίζεται να είναι υπολογίσιμη στο Α (αντίστοιχα Α-υπολογίσιμη ή υπολογίσιμη σε σχέση με Α) όταν πληροί τον ορισμό μίας υπολογίσιμης συνάρτησης με τις τροποποιήσεις που επιτρέπουν την πρόσβαση στο Α ως μαντείο. Όπως και με την έννοιά της,για  μία υπολογίσιμη συνάρτηση σχετικής υπολογισιμότητας μπορούν να δοθούν ισοδύναμοι ορισμοί σε πολλά διαφορετικά μοντέλα υπολογισμού. Αυτό συνήθως επιτυγχάνεται συμπληρώνοντας το μοντέλο υπολογισμού με μία επιπλέον πρωτόγονη λειτουργία η οποία σας ρωτά εάν ένας δεδομένος ακέραιος είναι μέλος του Α. Μπορούμε επίσης να μιλήσουμε για το αν η f είναι υπολογίσιμη στη g, εντοπίζοντας την g με το γράφημά της.
Υψηλότερη θεωρία αναδρομής
Η υπεραριθμητική θεωρία μελετά τα σύνολα που μπορούν να υπολογιστούν από έναν υπολογίσιμο αύξων αριθμό που επαναλαμβάνεται από τον Turing άλμα του στο κενό σύνολο. Αυτό είναι ισοδύναμο με σύνολα που ορίζονται τόσο από την καθολική και την υπαρξιακή φόρμουλα στη γλώσσα της δεύτερης τάξης αριθμητικής και σε ορισμένα μοντέλα της Hypercomputation. Ακόμα πιο γενικές αναδρομικές θεωρίες έχουν μελετηθεί, όπως η E-αναδρομή θεωρία κατά την οποία κάθε σύνολο μπορεί να χρησιμοποιηθεί ως επιχείρημα σε μία E-αναδρομική συνάρτηση.
Υπέρ-υπολογισμός
Αν και η Τσερτς-Τούρινγκ διατριβή αναφέρει ότι οι υπολογίσιμες συναρτήσεις περιλαμβάνουν όλες τις συναρτήσεις με αλγορίθμους, είναι δυνατό να λαμβάνονται υπόψη ευρύτερες κατηγορίες συναρτήσεων που χαλαρώνουν οι απαιτήσεις που οι αλγόριθμοι πρέπει να κατέχουν. Το πεδίο της Hypercomputation μελετά μοντέλα υπολογισμού που υπερβαίνουν τους φυσιολογικούς Turing υπολογισμούς.
Αναφορές
Κατηγορία:Θεωρία υπολογισμού
Εχεκράτης της Μακεδονίας
Ο Εχεκράτης ήταν πρίγκιπας του Βασιλείου της Μακεδονίας, μέλος της Δυναστείας των Αντιγονιδών. Πατέρας του ήταν ο Δημήτριος ο Καλός, γιος του Δημητρίου Α΄ του Πολιορκητή και μετέπειτα βασιλιάς της Κυρήνης. Μητέρα του ήταν η πρώτη σύζυγος του Δημητρίου, η Ολυμπιάδα από τη Λάρισα. Αμφιθαλής αδελφός του υπήρξε ο βασιλιάς Αντίγονος Γ' Δώσων της Μακεδονίας. Για τη ζωή του δεν γνωρίζουμε κάτι περισσότερο, ωστόσο αναφέρεται πως είχε έναν γιο, τον οποίο ονόμασε προς τιμήν του αδερφού του Αντίγονο. Ο τελευταίος ήταν ο εκλεκτός του βασιλιά Φιλίππου Ε' για τη διαδοχή μετά την εκτέλεση του γιου του, Δημητρίου.
Πηγές
Αρχαίες:
Σύγχρονες:
Δείτε επίσης
Κατηγορία:Δυναστεία των Αντιγονιδών Κατηγορία:Ελληνιστική περίοδος
Αρχαία Πίσα Ηλείας
''Αυτό το λήμμα αφορά το σύγχρονο χωριό της Ηλείας. Για την αρχαία πόλη, δείτε: Πίσα.''
Η Αρχαία Πίσα ή Μιράκα είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 95 μέτρα.
Γεωγραφία - Ιστορία
Η Αρχαία Πίσα βρίσκεται ανατολικά από τον αρχαιολογικά χώρο της Αρχαίας Ολυμπίας, κοντά στις βόρειες όχθες του Αλφειού ποταμού, περιοχή που έχει χαρακτηριστεί σαν τοπίο ιδιαιτέρου φυσικού κάλλους. Απέχει περίπου 7 χλμ. (οδηγικά) από την Αρχαία Ολυμπία (έδρα του δήμου) και 26 χλμ. από τον Πύργο, ενώ στα βόρεια περνάει η ΕΟ Πύργου - Τριπόλεως. Το χωριό είναι κτισμένο σε λόφο και το όνομά του οφείλεται στην αρχαία πόλη - κράτος της Πίσας. Διαθέτει τουριστικά καταλύματα (ξενοδοχείο, ξενώνας, ενοικιαζόμενα δωμάτια) και κέντρα εστίασης. Υπάρχουν νηπιαγωγείο και δημοτικό σχολείο. Στο χωριό δραστηριοποιείται ο Φυσιολατρικός και Πολιτιστικός Σύλλογος Αρχαίας Πίσας.
Διοικητικά
Η παλιά της ονομασία, από την εποχή της τουρκοκρατίας, είναι Μοιράκα και έτσι αναφέρεται επίσημα το 1835 να προσαρτάται στον τότε δήμο Πίσσης. Το 1912 με το ΦΕΚ 256Α - 28/08/1912 ορίστηκε έδρα της ομώνυμης νεοϊδρυθείσας κοινότητας και το 1940 το όνομα διορθώθηκε σε Μιράκα ενώ το 1997 με το ΦΕΚ 145Α - 08/07/1997 μετονομάστηκε σε Αρχαία Πίσα. Σύμφωνα με το Σχέδιο Καλλικράτης υπάγεται στη δημοτική ενότητα Αρχαίας Ολυμπίας του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 387 κατοίκους
Τοπική κοινότητα
Η τοπική κοινότητα Αρχαίας Πίσας είναι χαρακτηρισμένη ως αγροτικός πεδινός οικισμός, με έκταση 6,681 χμ² (2011). Περιλαμβάνει και τον οικισμό Διεθνής Ολυμπιακή Ακαδημία.
Πληθυσμός
(σε παρένθεση ο πληθυσμός της τοπικής κοινότητας)
Β΄ κατηγορία ποδοσφαίρου ανδρών Κύπρου 2012-13
Η Β΄ κατηγορία ποδοσφαίρου ανδρών Κύπρου 2012-13 ήταν η 58η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε o Άρης Λεμεσού για 1η φορά στην ιστορία του.
Σύστημα διεξαγωγής
Στο πρωτάθλημα της Β΄ κατηγορίας 2012-13 συμμετείχαν 14 ομάδες. Διεξήχθη σε δύο φάσεις. Στην Α΄ φάση όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Οι πρώτες 4 ομάδες έδωσαν αγώνες κατάταξης (Β΄ φάση) για την κατάκτηση του πρωταθλήματος και την άνοδο στην Α΄ κατηγορία 2013-14. Στους αγώνες αυτούς μεταφέρθηκαν τα αποτελέσματα, οι βαθμοί και τα τέρματα της Α΄ φάσης. Οι τρεις πρώτες ομάδες με την ολοκλήρωση της πρώτης φάσης προβιβάστηκαν στην Α΄ κατηγορία 2013-14. Η τέταρτη ομάδα έδωσε αγώνα μπαράζ με την 11η ομάδα του πρωταθλήματος Α΄ κατηγορίας 2012-13 και η νικήτρια συμμετείχε στο πρωτάθλημα Α΄ κατηγορίας 2013-14 ενώ η χαμένη στο Β1 όμιλο της νέας περιόδου.
Οι ομάδες στις θέσεις 13-14 με την ολοκλήρωση της πρώτης φάσης, διαβαθμίστηκαν αυτόματα στην Γ΄ κατηγορία 2013-14.
Οι ομάδες στις θέσεις 5 έως 8 συμμετείχαν στον Β1 όμιλο της επόμενης περιόδου ενώ οι ομάδες στις θέσεις 9 έως 11 συμμετείχαν στο Β2 όμιλο.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 2011-12
Ομάδες που προήχθησαν στην Α΄ κατηγορία 2012-13
1: Ο ΑΠΟΠ Κινύρας/Πέγειας, μετά την ολοκλήρωση του πρωταθλήματος, υποβιβάστηκε στη Δ΄ κατηγορία 2012-13 μετά από απόφαση της FIFA.
Ομάδες που διαβαθμίστηκαν από την Α΄ κατηγορία 2011-12
Ομάδες που προήχθησαν από την Γ΄ κατηγορία 2011-12:
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
1: Ο Ονήσιλος Σωτήρας τιμωρήθηκε με αφαίρεση 3 βαθμών από την επιτροπή κριτηρίων της ΚΟΠ.
2: Ο Ακρίτας Χλώρακας τιμωρήθηκε με αφαίρεση 3 βαθμών από την επιτροπή κριτηρίων της ΚΟΠ.
Πηγή: Βαθμολογία
Αποτελέσματα
Πηγή: Αποτελέσματα
Βαθμολογία
Η τελική βαθμολογία της Β΄ φάσης ήταν:
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων της Β΄ φάσης:
Μπαράζ
Η 4η ομάδα της τελικής κατάταξης (Αναγέννηση Δερύνειας) έδωσε μονό αγώνα μπαράζ με την ομάδα που τερμάτισε στην 11η θέση της Α΄ κατηγορίας 2012-13 (Νέα Σαλαμίνα Αμμοχώστου). Η νικήτρια, Νέα Σαλαμίνα, συμμετείχε τη νέα αγωνιστική περίοδο στην Α΄ κατηγορία 2013-14 ενώ η ηττημένη, Αναγέννηση Δερύνειας, στη Β΄ κατηγορία (Β1 όμιλος).
Δείτε επίσης
Κατηγορία:Β΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2012-2013
Φιλελεύθερο Κόμμα Αυστραλίας
250px|right|thumb|Το λογότυπο του Φιλελεύθερο Κόμματος. Το Φιλελεύθερο Κόμμα της Αυστραλίας (Liberal Party of Australia), κοινώς γνωστοί ως οι Φιλελεύθεροι (the Liberals; επίσης συντομεύτηκε σε the Libs), είναι ένα κεντροδεξιό συντηρητικό κόμμα στην Αυστραλία. Είναι ένα από τα δύο μεγάλα κόμματα στην Αυστραλία, το άλλο είναι το κεντροαριστερό Εργατικό Κόμμα. Ιδρύθηκε από τον Σερ Ρόμπερτ Μένζις το 1944 ως διάδοχος του Κόμματος της Ενωμένης Αυστραλίας, και έκτοτε έγινε το πιο επιτυχημένο εκλογικά πολιτικό κόμμα στην ιστορία της Αυστραλίας.
Σχηματίζει τη Συμμαχία με το Εθνικό Κόμμα. Το Φιλελεύθερο Κόμμα βρίσκεται στην αντιπολίτευση ομοσπονδιακά και σε κάθε ηπειρωτική πολιτεία και επικράτεια; καθώς το κόμμα σχηματίζει κυβέρνηση μόνο στην Τασμανία.
Το κόμμα εμμένει στον φιλελεύθερο συντηρητισμό με μια ιδεολογία που βασίζεται στις ιδέες του Μένζις.
Ο σημερινός ομοσπονδιακός ηγέτης του Φιλελεύθερου Κόμματος είναι ο Πίτερ Ντάτον (ο οποίος είναι ο Αρχηγός της Αντιπολίτευσης), ενώ ο σημερινός ομοσπονδιακός αναπληρωτής αρχηγός είναι η Σούζαν Λι (η οποία είναι η Αναπληρωτής Αρχηγός της Αντιπολίτευσης). Οι δύο μακροβιότεροι Πρωθυπουργόί της Αυστραλίας, ο Μένζις και ο Τζον Χάουαρντ, ήταν και οι δύο από το Φιλελεύθερο Κόμμα.
Παραπομπές
Κατηγορία:Πολιτικά κόμματα στην Αυστραλία
Σαλς-λε-Σατώ
Το Σαλς-λε-Σατώ (γαλλικά: Salses-le-Château, καταλανικά: Salses) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Σαλσεέν (γαλλικά: Salséens).
Παραπομπές
Κατηγορία:Κοινότητες των Ανατολικών Πυρηναίων
Υπουργείο Υποδομών, Μεταφορών και Δικτύων
Το Υπουργείο Υποδομών, Μεταφορών και Δικτύων δημιουργήθηκε το 2009 με τις υπηρεσίες του μέχρι τότε Υπουργείου Μεταφορών και Επικοινωνιών, καθώς και υπηρεσίες σχετικά με τα δημόσια έργα από το πρώην Υπουργείο Περιβάλλοντος, Χωροταξίας και Δημοσίων Έργων.
Το Υπουργείο έδρευε στην οδό Χ. Τρικούπη 182 στην Αθήνα και οι υπηρεσίες σχετικά με τις μεταφορές και τις επικοινωνίες στεγάζονταν στην οδό Αναστάσεως 2 στου Παπάγου.
Τον Ιούνιο του 2012, συγχωνεύτηκε με άλλα υπουργεία στο Υπουργείο Ανάπτυξης, Ανταγωνιστικότητας, Υποδομών, Μεταφορών και Δικτύων και τον Ιανουάριο του 2015 με το Υπουργείο Οικονομίας, Υποδομών, Ναυτιλίας και Τουρισμού.
Τον Σεπτέμβριο του 2015 επανασυστάθηκε και υπουργός ήταν ο Χρήστος Σπίρτζης μέχρι τον Νοέμβριο του 2016.
Σαμικό Ηλείας
Το Σαμικό (Πριν από το 1923: Αλή Τσελεπή ) είναι χωριό του Δήμου Ανδρίτσαινας-Κρεστένων στην Ηλεία. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Σκιλλούντος. Το 2011 ο πληθυσμός του ήταν 389 άτομα. Βρίσκεται σε λόφο κοντά στο Ιόνιο Πέλαγος, 2 χλμ. νοτιοανατολικά του Καλλίκωμου, 2 χλμ. νοτιοανατολικά των Ράχων, 3 χλμ. βόρεια του Κάτω Σαμικού και 4 χλμ. νοτιοδυτικά των Κρεστένων.
Ιστορία
Το Σαμικό πήρε το όνομά του από την αρχαία Ηλειακή πόλη Σαμικό (Samicum), η οποία ήταν επίσης γνωστή ως Σάμος και Σαμία. Πιθανότατα ήταν ταυτόσημη με την Ομηρική Αρένια. Το Σαμικό βρίσκεται στο αρχαίο κράτος της Τριφυλίας, κοντά στον Άνιγρο ποταμό. Κοντά στην πόλη και τον ποταμό βρισκόταν το σπήλαιο των νυμφών Ανίγριδων. Το νερό εδώ υποτίθεται ότι θεραπεύει δερματικές παθήσεις. Τα ερείπια του αρχαίου Σαμικού βρέθηκαν σε ένα λόφο 1 χλμ. νότια του Κάτω Σαμικού.
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Ανδρίτσαινας - Κρεστένων Κατηγορία:Πόλεις της αρχαίας Ηλείας
Ιερώνυμος ντε Μπος
Ο Ιερώνυμος ντε Μπος (Hieronymus de Bosch) ή Τζερόνιμο ντε Μπος (Jeronimo de Bosch) (1740-1811) ήταν ποιητής και σημαντικός λόγιος της λατινικής γλώσσας. Έγραψε αρκετά βιβλία, με ιδιαίτερα σημαντικά το «Poëmata» (1803) και το «Anthologia Graeca», που περιείχε την Ανθολογία του Πλανούδη, με μετάφραση στα λατινικά.
Το όνομά του στην έκδοση της Ανθολογίας του Πλανούδη αναφέρεται ως Hieronymο de Bosch (για την ακρίβεια ab Hieronymο de Bosch, δηλαδή του Ιερώνυμου ντε Μπος), αλλά σε πίνακές του και στον τίτλο βιβλίων του αναφέρεται ως Jeronimo De Bosch ή Hieronymi De Bosch. Μπορεί να αναφέρεται και με άλλες παραλλαγές π.χ. Hieronimus de Bosch, Geronimo de Bosch, Heinrich van den Bosch, Jeronomio de Bosch, Jeronymo de Bosch ή Hieronymus Boschius.
Γεννήθηκε στο Άμστερνταμ στις 23 Μαρτίου 1740. Ήταν μαθητής του Pieter Burman και του Vander Wilp. Σε ηλικία 20 ετών έγινε αρχιγραμματέας του Δήμου στη γενέτειρά του, εργασία που του επέτρεπε να ασχοληθεί παράλληλα με τη συγγραφή και τη μελέτη. Το 1800 έπιασε δουλειά στο Πανεπιστήμιο του Λέιντεν (Leyde). Πέθανε στο Λέιντεν την 1η Ιουνίου 1811.
Έργα
Τα έργα του είναι :
Αναφορές
Κατηγορία:Ολλανδοί ποιητές
Σεργκέι Ραχμάνινοφ
thumb|250px|Σεργκέι Ραχμάνινοφ Ο Σεργκέι Βασίλιεβιτς Ραχμάνινοφ (Сергей Васильевич Рахманинов· 1 Απριλίου 1873, Διαμέρισμα Σταρορούσκι – 28 Μαρτίου 1943, Μπέβερλι Χιλς) ήταν Ρώσος συνθέτης, πιανίστας και διευθυντής ορχήστρας. Θεωρείται ένας από τους μεγαλύτερους πιανίστες του 20ού αιώνα, εξ αιτίας των εξαιρετικών τεχνικών δυνατοτήτων του. Υπάρχουν πολλές ηχογραφήσεις με τον ίδιο να εκτελεί έργα δικά του αλλά και άλλα σημαντικά έργα του πιανιστικού ρεπερτορίου. Η ποιότητα των συνθέσεών του συχνά αμφισβητήθηκε, παρ’ όλο που η δημοτικότητά του ήταν πολύ μεγάλη. Στα έργα του συμπεριλαμβάνονται, μεταξύ άλλων, 4 κοντσέρτα για πιάνο, 3 συμφωνίες, 2 σονάτες για πιάνο και 3 όπερες. Το ύφος των περισσότερων συνθέσεών του είναι το ύφος του ύστερου ρομαντισμού, συγγενικό με τη μουσική του Τσαϊκόφσκι, αλλά διακρίνονται και επιδράσεις από τον Σοπέν και τον Λιστ.
Λάχτι
Το Λάχτι (φινλανδικά: Lahti) είναι πόλη στη Νότια Φινλανδία, καθώς και μία από τις μεγαλύτερες πόλεις της χώρας. Βρίσκεται στις όχθες της λίμνης Βεσιγιάρβι. Το όνομα της πόλης σημαίνει ακτή. Επίσης, είναι γνωστή για τη Φιλοξενία Παγκόσμιων Χειμερινών Αγώνων Σκι. Ο πληθυσμός της ανέρχεται σε 118.119 κατοίκους (2016).
Σεργκέι Ραχμάνινοφ
Παιδικά χρόνια και σπουδές
Γεννήθηκε στο Σεμιόνοβο, κοντά στο Νόβγκοροντ, στη βορειοδυτική Ρωσία και ήταν το τέταρτο από τα έξι παιδιά μιας αρκετά εύπορης οικογένειας. Ο πατέρας του, Βασίλι Ραχμάνινοφ, ήταν αξιωματικός του Ρωσικού στρατού (εν αποστρατεία όταν γεννήθηκε ο Σεργκέι) και η μητέρα του κόρη στρατηγού, η οποία είχε προικοδοτήσει το σύζυγό της με μεγάλες εκτάσεις γης και ακίνητα. Ο Βασίλι Ραχμάνινοφ εξ αιτίας του πάθους του για τη χαρτοπαιξία, οδηγήθηκε σε οικονομική καταστροφή το 1882, κατασπαταλώντας την περιουσία της γυναίκας του και το 1882 αναγκάστηκε να πουλήσει και το τελευταίο οικογενειακό κτήμα στο Όνεγκ και να μετακομίσει σε ένα μικρό σπίτι στην Αγία Πετρούπολη.
Λάχτι
Ιστορία
Το χωριό αρχικά αναφέρθηκε για πρώτη φορά σε έγγραφο του 1445. Βρισκόταν στον εμπορικό δρόμο που συνέδεε τις πόλεις Χαμεενλίνα και Βίμποργκ. Μετά τη δημιουργία της σιδηροδρομικής γραμμής Ριιχιμάκι-Αγία Πετρούπολη το 1870, η πόλη μετατράπηκε σε σημαντικό εμπορικό και βιομηχανικό κέντρο. Στις 19 Ιουνίου 1877, ξέσπασε μια πυρκαγιά που απείλησε ολόκληρη την πόλη. Το 1903, ο τσάρος Νικόλαος Β' ίδρυσε την πόλη του Λάχτι. Το χωριό που κατοικούνταν από 200 άτομα μετατράπηκε σύντομα σε μία πόλη με 8.000 κατοίκους. Κατά τη δεκαετία του 1930, η πόλη ήταν μία από τις πιο γρήγορα ανεπτυγμένες πόλεις της Φινλανδίας, φτάνοντας σε πληθυσμό τους 30.000 κατοίκους πριν από τον Β' Παγκόσμιο Πόλεμο. Μετά τον πόλεμο, το Λάχτι φιλοξένησε περίπου 10.000 πρόσφυγες από την Καρελία. Το 1975, ωστόσο, η ανάπτυξη της πόλης μειώθηκε σημαντικά και, έκτοτε, αναπτύσσεται με χαμηλούς ρυθμούς.
Σεργκέι Ραχμάνινοφ
Παιδικά χρόνια και σπουδές
Ο Βασίλι Ραχμάνινοφ ήταν η αιτία για μια αλυσίδα ψυχολογικών τραυματικών εμπειριών στη ζωή του Σεργκέι, οι οποίες διαμόρφωσαν καθοριστικά την ψυχοσύνθεσή του καθώς και την ανάγκη να εκφράζεται μέσω της σύνθεσης.
Λάχτι
Αδελφοποιημένες πόλεις
Το Λάχτι έχει αδερφοποιηθεί με τις παρακάτω πόλεις:
Εξωτερικοί σύνδεσμοι
Κατηγορία:Πόλεις της Φινλανδίας Κατηγορία:Δήμοι της Φινλανδίας
Σεργκέι Ραχμάνινοφ
Παιδικά χρόνια και σπουδές
Εκείνη την εποχή η Αγία Πετρούπολη μαστίζεται από επιδημία διφθερίτιδας. Τρία από τα αδέλφια του Σεργκέι –μεταξύ των οποίων και ο ίδιος- προσβάλλονται αμέσως. Και αν ο Σεργκέι και ο αδελφός του Βλαντιμίρ διαφεύγουν τον κίνδυνο, ο τραγικός θάνατος της αδελφής του Σοφίας δίνει το τελειωτικό χτύπημα στον κλονισμένο γάμο των γονιών του.
Σανσά
Το Σανσά (γαλλικά: Sansa, καταλανικά: Censà) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Σανσαναί (γαλλικά: Sansanais).
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Σεργκέι Ραχμάνινοφ
Παιδικά χρόνια και σπουδές
Εκεί στην Αγία Πετρούπολη γράφεται στο Ωδείο με υποτροφία. Αρχικά δεν ενδιαφερόταν για τη μουσική και οι επιδόσεις του ήταν κακές, όμως με τη συμβουλή του πιανίστα Αλεξάντρ Ζιλότι, που ήταν ξάδερφος του και είχε υπάρξει μαθητής του Φραντς Λιστ, η μητέρα του τον έγραψε στην τάξη πιάνου του Νικολάι Ζβέρεφ, στο Ωδείο της Μόσχας και μετακομίζει στο σπίτι του Ζβέρεφ, ο οποίος προσέφερε στέγη σε ταλαντούχους μαθητές του, και μάλιστα δεν ζητούσε αμοιβή για τη διδασκαλία του.
Ήταν όμως απαιτητικός δάσκαλος και είχε επιβάλει αυστηρή πειθαρχία στους μαθητές. Το 1888 ο Ραχμάνινοφ άρχισε να φοιτά στην προχωρημένη τάξη πιάνου του Ζιλότι και παράλληλα να αφιερώνεται στη σύνθεση. Την ίδια περίοδο έφυγε από το σπίτι του Ζβέρεφ επειδή εκεί δεν είχε την απαραίτητη ησυχία να συγκεντρωθεί στη σύνθεση.
Πρώτες επιτυχίες
Το 1891 αποφοίτησε από την τάξη πιάνου και ένα χρόνο αργότερα από την τάξη σύνθεσης, ενώ είχε ήδη ολοκληρώσει το 1ο κοντσέρτο για πιάνο και ορχήστρα. Για την αποφοίτησή του από την τάξη της σύνθεσης του ανατέθηκε να γράψει τη μονόπρακτη όπερα Αλέκο. Η εξεταστική επιτροπή ενθουσιάστηκε τόσο από το αποτέλεσμα, που του απένειμε το Χρυσό Μετάλλιο. Η πρεμιέρα της όπερας έγινε στις 27 Απριλίου 1893 και το έργο έγινε δεκτό με ευνοϊκές κριτικές.
Η επιτυχία του διακόπηκε προσωρινά μετά την πρεμιέρα της 1ης Συμφωνίας, στις 15 Μαρτίου 1897 στην Αγία Πετρούπολη, υπό τη διεύθυνση του Αλεξάντρ Γκλαζούνοφ, για τον οποίον λέγεται ότι διηύθυνε το έργο μεθυσμένος. Η υποδοχή του έργο από τους κριτικούς ήταν αρνητική και προκάλεσε στον συνθέτη μεγάλη απογοήτευση που εξελίχθηκε σε κατάθλιψη. Τότε διέκοψε προσωρινά την ενασχόληση με τη σύνθεση και εργαζόταν μόνο ως διευθυντής ορχήστρας, ενώ παράλληλα υποβαλλόταν σε ψυχοθεραπεία μέσω υπνωτισμού από τον πρωτοπόρο τότε Νικολάι Νταλ. Τα αποτελέσματα της θεραπείας ήταν άμεσα και σύντομα άρχισε να επεξεργάζεται το 2ο κοντσέρτο για πιάνο, που παρουσιάστηκε στις 27 Οκτωβρίου 1901 υπό τη διεύθυνση του Ζιλότι, με τον ίδιο τον συνθέτη στο πιάνο, και είναι ακόμα και σήμερα ένα από τα δημοφιλέστερα έργα του.
Ο γάμος του
μικρογραφία|Το άγαλμα του Ραχμάνινοφ στο [[Νόβγκοροντ.]] Στις 29 Απριλίου 1902 παντρεύτηκε την εξαδέλφη του, Νατάλια Σάτινα. Το ζευγάρι απέκτησε δύο κόρες, την Ιρίνα και την Τατιάνα. Κατά το μήνα του μέλιτος, το ζευγάρι επισκέπτεται τη Βιέννη, τη Βενετία, τη Λουκέρνη και το Μπαϊρόιτ, όπου παρακολουθούν έργα Βάγκνερ. Τις εμπειρίες του από αυτό το ταξίδι ο Ραχμάνινοφ τις αποτυπώνει κατά τη διάρκεια του ταξιδιού, συνθέτοντας τα Δώδεκα Τραγούδια έργο 21 και μετά το ταξίδι μέσα από τα δύο μεγάλα έργα του για σόλο πιάνο, τις Παραλλαγές σε ένα θέμα του Σοπέν έργο 22 και τα Πρελούδια έργο 23.
Η επιστροφή
Το 1909 επέστρεψε στη Ρωσία για να εγκατασταθεί οριστικά και παράλληλα άρχισε να προετοιμάζεται για περιοδεία στις Η.Π.Α.. Για τον σκοπό αυτό συνέθεσε το 3ο Κοντσέρτο για πιάνο και ορχήστρα, που έγινε αμέσως ένα από τα δημοφιλέστερα έργα του. Με το ξέσπασμα του Α΄ Παγκοσμίου πολέμου η Ρωσία αποκόπηκε από την υπόλοιπη Ευρώπη και οι περιοδείες του συνθέτη διακόπηκαν. Όταν, τον Δεκέμβριο του 1917, μετά την Οκτωβριανή Επανάσταση, έλαβε μια πρόσκληση για συναυλίες στη Σουηδία, χωρίς να διστάσει εγκατέλειψε τη Ρωσία με την οικογένειά του, δεν γνώριζε όμως ότι δεν επρόκειτο ποτέ να επιστρέψει.
Μετανάστευση στις Η.Π.Α.
Το 1930 αγόρασε στην Ελβετία μια μεγάλη έκταση και έκτισε μια πολυτελή βίλα την οποία ονόμασε Σεναρ (=Σεργκέι + Νατάλια Ραχμάνινοφ). Εκεί περνούσε τους καλοκαιρινούς μήνες και μόνο εκεί μπόρεσε να ασχοληθεί συστηματικά με τη σύνθεση. Αγάπησε την Ελβετία σαν δεύτερη πατρίδα του, όμως αναγκάστηκε να την εγκαταλείψει κατά τη διάρκεια του Β΄ Παγκοσμίου Πολέμου.